Nafarroako Parlamentuko Mahaiak, 2020ko abuztuaren 17an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkeztutako galdera, trafikoko nahiz espetxe-osasuneko transferentziak gauzatu ahal izate aldera Lurralde Politikako ministroarekin lortutako akordioaren edukiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko abuztuaren 17an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko Adolfo Araiz Flamarique jaunak honako galdera hau aurkezten dio Legebiltzarreko Mahaiari, izapidetu dezan eta Gobernuko lehendakariak Osoko Bilkuran ahoz erantzun diezaion:

Aurtengo uztailaren 28an bilera bat egin zuten Nafarroako Gobernuko ordezkariek (Lehendakaritzako, Berdintasuneko, Funtzio Publikoko eta Barneko kontseilariak eta Ekonomia eta Ogasuneko kontseilariak) eta Espainiako Erresumako Gobernukoak (Lurralde Politikako ministroak); bileran, foru gobernuaren beraren arabera, “bi gobernuek adostu dute lanean jarraitzea, transferentzia horiek hurrengo hilabeteotan gauzatu ahal izateko”.

Hori dela-eta, ahozko galdera hau aurkezten da:

Zer esan nahi da, zehatz-mehatz, “transferentzia horiek hurrengo hilabeteotan gauzatu ahal izateko” esaten denean? Zer urrats eta kronograma adostu dituzte bi administrazioek, behin betikoz gauzatu daitezen (bi transferentzia-dekreturen bidez) bi eskumen horiek?

Iruñean, 2020ko uztailaren 29an

Foru parlamentaria: Adolfo Araiz Flamarique